|  |  |
| --- | --- |
|  | **4.** |
| **TÖRÖKSZENTMIKLÓS VÁROS JEGYZŐJÉTŐL** |
| **E L Ő T E R J E S Z T É S** |
| A Képviselő-testület 2015. szeptember 24. napján tartandó **rendes** **nyilvános** ülésére |
|  |
|  |
| Előterjesztő megnevezése:  | Markót Imre polgármester |
| Iktatószám:  | 2-188/2015-F-1 |
| Tárgy:  | **Iskolai védőnők által ellátott intézmények módosításáról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | 1 db **Határozat tervezet;** |
| Készítette: | Pozderka Judit osztályvezető |
| Véleményezésre megküldve:  | a Képviselő-testület **Szociális, Egészségügyi és Sport** Bizottsága**Oktatási és Kulturális** Bizottsága részére |
| Törvényességi véleményezésre bemutatva: | 2015. szeptember 14. |

**Tisztelt Képviselő-testület!**

A védőnői ellátásról szóló 49/2004. (V. 21.) ESzCsM rendelet (továbbiakban: Rendelet) meghatározza a területi és iskolavédőnők által ellátható gondozotti létszámot. A Rendelet 6. számú melléklete részletezi a pontos számítást:

*„1. Védőnői körzetben ellátott feladatok pontértéke:*

 *1.1. várandós anya gondozása 3 pont/fő*

 *1.2. gyermek gondozása újszülött kortól a tanulói*

 *jogviszony megkezdéséig 3 pont/fő*

 *1.3. oktatási intézménybe nem járó otthon gondozott tanköteles korú*

 *gyermek gondozása 3 pont/fő*

 *1.4. oktatási intézményben a tanuló ellátása 1 pont/fő*

 *1.5. gyógypedagógiai oktatási intézményben a tanuló ellátása 2 pont/fő*

 *1.6. védőnői körzetenként az egészségfejlesztési és*

 *népegészségügyi feladatok végzése 250 pont/körzet.*

*2. Egy védőnői körzetben maximálisan 1000 pontnak megfelelő feladat látható el. Ennek összetétele az 5. § (1) bekezdését figyelembe véve képletben kifejezve a következő:*

*250 gondozott x 3 pont + 250 pont = 1000 pont.*

*Ebből az 1000 pontból az 1.6. alpont alatti - valamennyi védőnői körzetben azonos értékű - feladatért a 250 pont levonandó.*

*A megmaradt 750 pontból az 5. § (3) bekezdése szerinti esetben az oktatási intézményben ellátható gyermekek maximális száma a következő matematikai összefüggés alapján számítható ki:*

*Y = 750 - 3X*

*ahol*

*Y = az oktatási intézményben - a gyógypedagógiai oktatási intézmény kivételével - ellátható gyermekek maximális száma,*

*X = az 1.1., 1.2. és 1.3. alpontok szerint a körzetben gondozottak száma összesen.”*

A Városi Önkormányzat Egyesített Gyógyító-Megelőző Intézet védőnői szolgálata, hogy megfeleljen a jogszabályban előírt gondozotti létszámnak, szükséges az iskolai védőnők ellátott területeinek átcsoportosítása.

Jelenleg négy iskolavédőnői körzet működik, mivel az iskolák tanulói létszáma csökkent, a négy körzetből három iskolavédőnői körzet működtetése felel meg a jogszabályban előírtaknak.

Kérem a Tisztelt Képviselő-testületet, hogy az előterjesztést vitassa meg és a mellékelt határozati javaslatot fogadja el.

Törökszentmiklós, 2015. szeptember 11.

**Markót Imre**

**polgármester**

**\_\_\_\_/2015. ( \_\_\_ ) Kt.**

**H a t á r o z a t:**

**Iskolai védőnők által ellátott intézmények módosításáról**

Törökszentmiklós Városi Önkormányzat Képviselő-testülete védőnői ellátásról szóló 49/2004. (V. 21.) ESzCsM rendelet alapján az iskolai védőnők között az intézmények felosztását a következőképpen határozza meg:

**Védőnő: Károlyfiné Szászi Anita**

1. Bercsényi Miklós Katolikus Gimnázium és Kollégium, Általános Iskola: 263 fő
2. Baptista Szeretetszolgálat Kölcsey Ferenc Általános Iskolája: 481 fő
3. Bercsényi Miklós Katolikus Gimnázium és Kollégium (9-12. oszt.): 269 fő

Összesen: 993 fő

**Védőnő: Szilágyiné Fórizs Alíz**

1. Székács Elemér Mezőgazdasági és Élelmiszeripari Szakképző Iskola: 515 fő
2. Bethlen Gábor Református Általános Iskola: 373 fő
3. Bercsényi Miklós Katolikus Gimnázium és Kollégium (5-8. oszt.): 106 fő

Összesen: 994 fő

**Védőnő: Gayer Marianna**

1. Hunyadi Mátyás NOK: 650 fő
2. Törökszentmiklósi Lábassy János Szakközépiskola és Szakiskola: 250 fő

Összesen: 900 fő

Felelős: Városi Önkormányzat Egyesített Gyógyító-Megelőző Intézet Intézményvezető

 Szervezési osztály

Határidő: Azonnali

Erről értesítést nyernek:

1. Markót Imre polgármester
2. Dr. Majtényi Erzsébet jegyző
3. Városi Önkormányzat Egyesített Gyógyító-Megelőző Intézet
4. Szervezési Osztály
5. Irattár